CELEX: 62013CN0591
Language: da
Date: 2013-11-20 00:00:00
Title: Sag C-591/13: Sag anlagt den 20. november 2013 — Europa-Kommissionen mod Forbundsrepublikken Tyskland

25.1.2014   
            
            
               DA
            
            
               Den Europæiske Unions Tidende
            
            
               C 24/11
            
         Sag anlagt den 20. november 2013 — Europa-Kommissionen mod Forbundsrepublikken Tyskland
   (Sag C-591/13)
   2014/C 24/20
   Processprog: tysk
   
      Parter
   
   
      Sagsøger: Europa-Kommissionen (ved W. Mölls og W. Roels, som befuldmægtigede)
   
      Sagsøgt: Forbundsrepublikken Tyskland
   
      Sagsøgerens påstande
   
   
               —
            
            
               Det fastslås, at Forbundsrepublikken Tyskland har tilsidesat sine forpligtelser i henhold til artikel 49 TEUF og artikel 31 i aftalen om Det Europæiske Økonomiske Samarbejdsområde (1), idet den har tilladt og bibeholdt bestemmelser, hvorefter der for så vidt angår betaling af skatten på de skjulte reserver, som er blevet realiseret i forbindelse med afhændelsen mod vederlag af visse anlægsgoder, frem til salget heraf gives henstand i form af en »overførsel« til nyerhvervede eller nyfremstillede anlægsgoder, når de sidstnævnte goder er omfattet af anlægsaktiverne i en skattepligtig persons indenlandske driftssted, hvorimod en sådan henstand ikke er mulig, såfremt de samme goder er omfattet af anlægsaktiverne i en skattepligtig persons driftssted, der befinder sig i en anden medlemsstat eller i en anden stat i Det Europæiske Økonomiske Samarbejdsområde.
            
         
               —
            
            
               Forbundsrepublikken Tyskland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til de tyske bestemmelser bliver fortjenesten på afhændelse af visse driftsrelaterede anlægsgoder ikke straks beskattet, når den skattepligtige person på sin side inden for et bestemt tidsrum på ny erhverver eller fremstiller visse driftsrelaterede anlægsgoder. I det tilfælde bliver der for så vidt angår beskatningen af nævnte fortjeneste på afhændelse af de oprindelige goder givet henstand i form af en »overførsel« af de pågældende skjulte reserver, indtil de nyerhvervede eller nyfremstillede goder afhændes. Denne henstand indrømmes imidlertid kun, når de nyerhvervede eller nyfremstillede goder er omfattet af et indenlandsk driftssteds anlægsaktiver, men ikke når det pågældende driftssted befinder sig i en anden medlemsstat eller i en anden stat i Det Europæiske Økonomiske Samarbejdsområde. Kommissionen er af den opfattelse, at disse bestemmelser er i strid med etableringsfriheden.
   
      (1)  Aftale af 2.5.1992 om Det Europæiske Økonomiske Samarbejdsområde (EFT 1994 L 1, s. 3).